text: Lars Løkke mødte det tyske mindretal
  11 september 2011 kl. 07.34
  Der er brug for et stærkt samarbejde hen over grænsen. Det slog statsminister Lars Løkke Rasmussen fast på et møde med det tyske mindretals ledere.
  Mødet fandt sted i aftes i på Hotel Norden i Haderslev. 
  Formanden for det tyske mindretal, Hinrich Jürgensen, var glad for mødet, som statsministeren havde afsat 45 minutter til.
  - Det er glædeligt, at Lars Løkke fortsætter traditionen med, at den siddende statsminister i forbindelse med et folketingsvalg mødes med repræsentanter for det tyske mindretal, siger Hinrich Jürgensen.
  Helle Thorning-Schmidt har allerede besøgt det tyske mindretal under valgkampen.
  